Mònica de Villamore

La Mònica és una estudiant de primer de batxillerat, de bona família, que arriba a l'institut Àngel Guimerà a mig curs. És una noia aparentment madura i segura de si mateixa, que amaga algunes inseguretats. Té els pares separats des dels 10 anys. La seva mare, amb qui viu, és metge d'urgències, i fa torns de nit sovint. Els horaris de la mare fan que la Mònica hagi d'estar sola a casa moltes tardes o nits des de petita. Per aquesta raó ha anat desenvolupant una certa sensació de solitud. La Mònica es va refugiar en la lectura per evitar tenir por. Sempre li han dit que sembla més gran del que realment és (físicament però també per manera de ser) i també li han dit sempre que és molt guapa: li agrada arreglar-se, és presumida. Ha sortit d'una relació fa poc i no té clar si ara és el moment de començar-ne una altra.

A segon de batxillerat, veiem com evoluciona la seva relació amb el Joan, condicionada pel fet no sap ningú que surten junts.

En la tercera i última temporada notarà una certa inseguretat quan entengui que, potser, el Gerard ja no està tan obsessionat amb ella.

## Biografia

### Primera Temporada

**Maquiavel**

     La Mònica arriba a la classe dels Peripatètics i només arribar el Merlí li pregunta que opina sobre Maquiavel i amb la seva resposta es guanya al Merlí completament. Durant el pati el Gerard se li acosta per preguntar-li si vol els horaris però li diu que ja els té. La Mònica es fixa en el Gerard durant la classe del Merlí i desprès de classe li deixa un dels seus llibres.

**Aristòtil**

     La Mònica para al Gerard per dir-li que li agrada la camisa que porta. Durant la classe el Merlí llegeix els papers anònims dels alumnes sobre la felicitat, i en un d’ells diu: “Jo seria més feliç amb la Mònica de Villamore”.

**Sòcrates**

     Quan la Mònica descobreix que a la Tània li agrada el Marc, li proposa tallar-li els cabells per pujar-li l’autoestima i així llançar-se. La Tània es presenta amb un nou pentinat i tant el Marc i la Berta la feliciten ja que troben que li queda molt bé. La Tània i la Mònica parlen del Marc i el Gerard, fins que veuen a la Berta i el Marc liant-se. La Mònica li diu a la Tània que només ha tingut un nòvio quan aquesta li pregunta. Llavors li diu que ha de fer les paus amb la seva millor amiga.

**Schopenhauer**

     La Berta s’acosta tant a ella com a la Tània per explicar-les el que li ha passat, però la Tània, encara enfadada, marxa sense dir-li res. La Mònica li diu que es va passar amb ella liant-se amb el Marc. Llavors arriba el Gerard per tornar-li el llibre que li havia deixat, i ella li proposa anar a casa seva per fer el treball de filosofia junts. El Gerard arriba a casa seva amb ganes de parlar, però ella està més preocupada per fer el treball. Un cop acabat el treball, el Gerard intenta parlar amb la Mònica, però quan surt el tema dels toros, ja que tenen postures diferents, acaben discutint i la Mònica el fa fora de casa. El Gerard li demana perdó a la Mònica i acorden acabar el treball a l’Institut.

**Foucault**

     Quan tothom riu del pírcing del Joan, ella surt en la seva defensa, i fins i tot li diu que li queda molt bé.

**Guy Debord**

     Durant la visita al CosmoCaixa, el Gerard comença a parlar amb ella i es llança però la Mònica el rebutja. Quan arriba a classe, la Tània li explica que està circulant un vídeo seu despullada i demana sortir de classe. Al pati, soles, li explica a la Tània que el vídeo l’haurà enviat el seu ex, ja que quan van tallar es va tornar boig i per això es va tenir que canviar d’Institut. El Gerard la troba en el laboratori ja que ella està intentant estar sola. El Gerard li diu que ni ha vist el vídeo i que no l’ha reenviat. Llavors ella li explica que el vídeo l’ha enviat el seu ex. El Gerard li aconsella que no es deixi gravar vídeos d’aquest tipus ja que dona mala imatge seva, al que la Mònica marxa enfadada amb el Gerard. El Merlí parla amb ella i li diu que no s’ha d'exhibir d’aquesta manera. També li diu que no li està donant la culpa, ja que la tenen el que ha enviat el vídeo i els que l’han reenviat. Però li diu que ha de vigilar amb aquests temes i li demana que torni a classe. Quan torna a classe s’enfada amb els seus companys per enviar el vídeo, però per sorpresa seva el Gerard comença una onada de despullaments dels companys per solidaritzar-se amb ella. Finalment el Pol li demana perdó.

**Epicur**

     El Pol li demana si poden fer la seva festa a casa seva. Ella accepta, però amb la condició que l’ajudin a recollir quan acabi. La Mònica evita durant la festa al Gerard. Durant un moment la Tània li explica que el Merlí i la Gina estan junts. Quan està sola, el Joan li confessa que el Gerard no es va a arribar a llegir el llibre que li va deixar, però que ell si que se’l va llegir i que li agrada molt. Llavors li diu que n'està enamorat i que va ser ell qui va escriure “Jo seria més feliç amb la Mònica de Villamore”. El Gerard també la troba sola més tard i ella li explica que el Merlí i la seva mare estan junts. Llavors es troba al Joan inconscient.

**Els Escèptics**

     Quan arriba a classe, el Joan s'intenta disculpar amb la Mònica, però el Merlí arriba i els interromp per començar la classe. La Mònica li pregunta al Gerard com està i ell li explica que ha anat a viure amb la seva mare. Desprès li diu que desitjaria que no li hagués explicat mai res al que ella s'enfada dient que no es culpa seva i li diu que a vegades es molt infantil i marxa enfadada. Al dia següent, La Mònica li pregunta al Joan com està, ja que li va saber greu va entrar el seu pare a classe i li diu que no està molt bé la situació a casa seva per culpa de la festa, i li diu que no recorda res del que va passar a casa seva.

**Els Sofistes**

     L'Eugeni arriba a la classe dels Peripatètics, però per sorpresa seva, es troba un paquet amb una caca a dins. El Toni i el Merlí es presenten a la classe per esbrinar qui ha sigut el responsable, però com que ningú reivindica l'acte el Toni decideix castigar-los a tots fent-los venir a netejar el pati, i que cada dia desprès de classe s'hauran de quedar a escombrar. El Merlí en canvi els renya perquè no s'han defensat com cal. Amb aquesta excusa, els hi explica els Sofistes, que eren capaços de convèncer a qui sigui de qualsevol cosa. Mentre el Merlí explica els sofistes als alumnes i crea un debat entre tots els Peripatètics sobre els estudis i la feina. I tot hi estan tant entusiasmats que aconsegueix que desprès de sonar al timbre, ningú s'aixeca per acabar el debat.

**Hume**

     La Mónica es mostra molt activa quan el Merlí proposa fer un boicot a la recollida d'aliments, sent la primera en posicionar-s'hi a favor. Al pati, el Bruno comença a riure del Santi quan ella li diu que s'està passant. Llavors el Gerard comença a riure de l'Oliver i és aquí quan la Mònica, cansada del que està escoltant marxa amb el grup de les noies.

**Nietzsche**

     El Merlí parla de la mort als Peripatètics. Abans de continuar amb la classe però, assigna als dos Peripatètics que hauran d'escombrar la classe: el Joan i la Mònica, tot i que no ha estat una elecció aleatòria com els hi vol fer creure. Veient que els alumnes segueixen enfonsats els hi proposa anar a veure a la Glòria al tanatori a l'hora del pati. Un cop al tanatori, els Peripatètics mostren el seus respectes a la Glòria. A casa seva, el Gerard està escombrant sol esperant algun missatge del Joan, que està escombrant amb la Mònica a classe. El Joan li intenta preguntar pel Gerard, però ella li demana que si el Gerard li vol dir res que sigui ell qui li digui. Llavors li diu que se'n recorda del que li va dir en la festa. I com si es tractés d'un ball, és comencen a apropar escombrant fins que finalment es troben i es fan un petó i deixen d'escombrar. La Mònica li explica a la Tània el que va passar amb el Joan. La Mònica està feta un embolic perquè li diu que li agrada el Gerard també. Els Peripatètics estan tristos perquè el Merlí abandonarà l'Institut i discuteixen què poden fer per ajudar. Finalment l'Oliver els hi diu que té una idea. Arriba la nit i els Peripatètics es presenten a l'Institut i salten la tanca per entrar a dins. Treuen els esprais i comencen a pintar una paret. El Toni i l'Eugeni entren a la classe dels Peripatètics demanant explicacions sobre la pintada. L'Oliver reconeix que ell va saltar la tanca i un a un tots els Peripatètics el segueixen, confessant orgullosos els actes. Però no només això, sinó que els alumnes els hi expliquen totes les coses bones que ha aconseguit aquest any el Merlí. El Joan i la Mònica comenten el què va passar entre els dos, ja que la Mònica no té clar el que vol. El Joan li diu que ell vol sortir amb ella i la Mònica acaba acceptant, però ho mantindran en secret per no fer-li mal al Gerard. El Gerard arriba quan se'n va el Joan i li pregunta directament si li agrada. La Mònica diu que si, però que ara no està per relacions, i els dos queden com a amics, però el Gerard li diu que sempre n'estarà enamorat. El Merlí truca a l'Iván perquè suposadament ja hauria de ser a l'Institut. L'Iván li diu que no vol anar-hi, quan els Peripatètics, també en la trucada li diuen que vingui i finalment el Merlí li diu que vingui, que celebraran la seva tornada i que l'any que ve tornarà a donar-los classe. Els alumnes celebren la notícia del Merlí i l'Iván s'arma de valor i torna a classe.

### Segona Temporada

**Els Presocràtics**

     Comença el nou curs per als Peripatètics al Guimerà. El Joan i la Mònica han estat sortint tot l'estiu, però ho han mantingut en secret. Tots es preparen pel primer dia, tornar a classe, retrobar-se amb els seus companys i tots esperen a les portes l'arribada del Merlí i li donen la benvinguda per la porta gran a un nou curs. La Mònica es troba amb el Gerard, i llavors ell li diu que n'està enamorat. Les noies es queden revolucionades amb les experiències de l'Oksana, la nova Peripatètica. Desprès deixa anar que la Mònica està sortint amb el Joan, fent veure que tothom ho sap, i totes es sorprenen. Comencen a discutir sobre com s'ho prendrà el Gerard quan ho descobreixi, quan l'Oksana pregunta si és l'ex de la Mònica. Li expliquen que no, que només n'està penjat, i ella diu que a ella li agrada el Gerard. La Mònica i el Joan comenten el que ha fet l'Oksana, i el Joan està preocupat perquè la Mònica es preocupa massa pel Gerard. El Joan veu que el Gerard entra al menjador i decideix fer-li un petó a la Mònica, sabent que ho veurà. I llavors es fa el sorprès quan la Mònica el veu, que marxa darrere seu a buscar-lo. El Gerard enfadat, no entén què passa, i la Mònica li diu que està enamorada del Joan, però no li pot dir que ja no està enamorada d'ell.

**Thomas Hobbes**

     El Merlí porta als Peripatètics al pati parlant de la falta de recursos a l'Ensenyament. El Merlí pinta un grafiti amb el nom de Thomas Hobbes per explicar-los aquest filòsof. La Coralina arriba a classe i des de el primer moment els hi deixa clar que és una dona amb caràcter. La Mònica i el Joan comenten el que ha passat a classe, quan de cop, el Joan li regala un anell a la Mònica. Li diu que no vol dir que s'hagin de casar, però que li volia regalar quelcom bonic. A ella no li fa massa gràcia el regal, però no li diu res. La Berta i l'Oksana li fan bromes a la Mònica pel regal del Joan, dient-li que acabaran com un matrimoni avorrit. Durant la classe del Merlí el Joan i la Mònica s'envien petons, sota la burla de la Berta. La Mònica li explica al Joan que farà el treball de recerca amb la Berta. Al Joan no li agrada gens la notícia i li diu que no entén perquè ha canviat d'opinió. La Mònica, culpable, li diu que no es preocupi, i que el farà amb ell.

**Els Estoics**

     Durant la classe de l'Elisenda, el Joan i la Mònica comenten el comentari de la Coralina cap a la Berta, i el Joan li torna a tirar en cara que vulgui fer el treball amb ella. I quan la veu mirant cap al Gerard li demana que conegui als seus pares. La Mònica creu que és massa aviat encara. El Joan ara enfadat, li diu a la Mònica que està fart de que el Gerard no hagi acceptat que estan junts i de que no faci el treball amb ell, li diu que per a ell, ella n'és el més important. La Mònica li diu que no la convencerà per conèixer als seus pares, però finalment acaba accedint, però no s'hi troba massa còmode durant la trobada i es sent forçada a tornar a dinar un altre dia.

**Kant**

     La Mònica riu un comentari del Gerard durant la classe, sense saber que al Joan no li ha fet massa gracia. Al dia següent, l'Oksana li confessa que s'ha embolicat amb el Gerard, sabent que no li agradarà saber-ho.

**Hipàrquia**

     Els alumnes estan dispers pel centre comercial, quan les noies s'adonen que estan soles, sense els nois. La Tània proposa fer una festa només de noies, i a totes els hi encanta la idea. La Mònica diu que havia quedat amb el Joan, però que prefereix quedar amb les noies. El Joan descobreix que la Mònica no quedarà amb ell i la fa sentir malament per deixar-lo tirat. L'Oksana que està escoltant la conversa, li diu que la deixi respirar, al que marxa enfadat. El Joan parla amb la Mònica i li diu que vagi a la festa, però li demana que vagi a casa seva per la tarda. Les noies li diuen a la Berta que li digui a la Coralina el que pensa. El Joan i la Mònica s'estan embolicant a la seva habitació. El Joan li torna a demanar que es quedi amb ell, i la Mònica farta de que el Joan la controli marxa. Les noies estan en plena festa, quan l'Oksana imita a la Coralina. Les noies li pregunten a la Berta què li ha passat, ja que abans era més rebel. L'Oksana explica a les noies que ha desvirgat al Gerard, i li pregunta a la Mònica pel Joan. Li diu que la tracta com si fos seva. La Mònica el defensa, dient que és perquè s'estimen. El Gerard i la Mònica es troben a l'Oksana i al Joan, i el Gerard i el Joan es tornen a picar. Quan han marxat, el Joan li diu a la Mònica que no li agrada les mirades que li fa al Gerard, però ella li diu que s'està pensant el que no és. Mentre la Mònica dorm, el Joan aprofita per mirar-li el mòbil a la Mònica.

**Montaigne**

     Els Peripatètics comenten el què ha fet el Pau. En aquest moment arriba el Gerard presumint del nou jersei caríssim que s'ha comprat. Al Pol li molesta que vagi presumint de tenir diners, i així li diu. El Gerard comenta que el Pol va amb la mateixa roba des de fa anys, i el Pol s'encén i va a per ell, però els Peripatètics aconsegueixen separar-los.

**Judith Butler**

     El Merlí entra a classe i desprès d’anunciar l’arribada de la Quima, els hi explica Judith Butler i la teoria queer als alumnes. Acabada la classe, el Merlí fa esperar a la Quima fora abans d’entrar amb els Peripatètics per preparar la situació, tot i que la Quima s’hi nega. Acabada l’explicació, el Merlí fa passar a la Quima que comença la classe reivindicant que és una dona i que no li feia falta la introducció del Merlí. El Merlí continua amb la lliçó de Judith Butler, i el debat acaba derivant en la situació de la Quima. I quan descobreixen que la Coralina ha fet tornar abans a l’Elisenda, els alumnes s’organitzen per fer alguna cosa. El Merlí els hi proposa que els nois vinguin vestits de dona i les noies d’home i jugar un partit de futbol. Tots els alumnes accepten un cop el Pol diu que si. Les noies s’estan vestint juntes i estan comentant com han d’actuar. Els alumnes van arribant i els professors tot seguit, però la Coralina en veure l’espectacle marxa. En el partit han fet una falta i el Merlí pita penal. Els alumnes discuteixen sobre qui ha de xutar el penal, fins que la Quima diu que el vol xutar ella, i marca un gol davant la mirada de tot l’Institut.

**Freud**

     A classe, la Mònica veu com el Gerard i l’Oksana s’estan embolicant. El Joan se li acosta per fer algun pla amb ella, però li diu que ha quedat amb les noies per anar al cinema. El Joan s’intenta apuntar a la quedada, però la Mònica li diu que és un pla només de noies. Les noies són a la bolera, però la Mònica no deixa de rebre missatges del Joan dient-li que vol venir. La Mònica ho explica a les noies, que li deixen clar que té dret a fer plans sense ell. A la bolera hi arriben el Gerard i l’Oksana i la Mònica demana que no li expliquin al Joan, ja que s’enfadarà si sap que hi ha anat el Gerard. L’Oksana li diu a la Mònica que no es deixi controlar, i que deixi al Joan. Les noies són al cinema i la Mònica torna a rebre un missatge del Joan, deixant-la encara més enfadada. A classe de Llatí, la Mònica demana anar al lavabo, i acte seguit, el Joan demana sortir per acompanyar-la. El Joan li diu a la Mònica que està enfadat amb ella, però la Mònica li diu que fa temps que veu coses que no existeixen. La Mònica li diu que està cansada de que el Joan estigui tant paranoic tota l’estona. El Gerard va a veure a la Mònica, que ha estat plorant i li demana perdó per barallar-se amb el Joan. La Mònica li explica que ja no n’està enamorada, ja que és molt possessiu, i que no suporta que ells dos parlin. El Gerard li diu que entre ells dos no hi ha res, la Mònica intenta donar un primer pas amb el Gerard, però ell no la segueix.

**Descartes**

     La Mònica comenta amb les noies el fet de que l’Oksana sigui mare i no hagi dit res a ningú durant tot aquest temps, fins que l’Oksana apareix i s’enfada amb els seus companys per estar parlant d’ella en la seva esquena.

**Engels**

     El Merlí explica Engels als alumnes. El Joan i la Mònica obren un debat sobre el compromís i la possessió en la parella. El Joan para a la Mònica en el pati perquè vol parlar amb ella, però la Mònica li diu que no vol parlar amb ell. La Mònica i la Berta parlen del treball i acaben comentant com s’està portant el Joan. La Berta li diu que no sap com comportar-se, però li aconsella escoltar el que li hagi de dir, així pot passar pàgina. El Joan li diu a la Mònica que a casa seva té un llibre seu i li demana que vagi a buscar-lo, així poden parlar. El Joan li demana perdó a la Mònica pel que va fer i li diu de tornar a estar com abans. La Mònica li diu que no vol tornar, ja que és molt paranoic. El Joan li diu que ell tenia raó ja que acte seguit de trencar ja estava flirtejant amb el Gerard, però que la perdona. La Mònica li diu que no li ha de perdonar res, i que es va cansar d’ell. Els dos comencen a discutir fins que la Mònica li fot una bufetada i marxa. Acaba a casa de la Berta, que la consola mentre plora pel que ha passat.

**Zizek**

     El Joan intenta parlar amb la Mònica, però tant la Berta com ella li diuen que no vol parlar amb ella.

**El Taoisme**

     La Mònica es creua a la Tània pel passadís i li pregunta si encara està en peu la quedada de les dos, fet que sembla fer enfadar al Pol.

**Boeci**

     El Merlí, durant la classe, acaba parlant de les idees que ha tingut durant el temps amb els alumnes, i la Tània li demana alguna idea nova per fer alguna festa aquesta nit, quan el Merlí els hi diu que es tanquin a l’Institut per fer una festa. Desprès de classe, els alumnes comencen a pensar en el que ha dit el Merlí i acaben decidint amagar-se i quan el conserge plegui, robar-li les claus i muntar la festa. Els Peripatètics aprofiten que el conserge ha plegat, i fan colar al Gerard per la finestreta per robar les claus, quan un dels homes de la neteja apareix i s’amaguen corrents. Quan ja no hi ha perill, continuen amb el seu pla, i amb les claus s’amaguen als vestidors. El Gerard però, s’ha perdut i acaba amagat amb la Mònica al lavabo del costat de la Coralina. L’Iván i la Berta acaben al magatzem. Els Peripatètics es comencen a avorrir, i el Gerard comença a xatejar amb la Mònica ja que no poden parlar per si algú els sent. El Gerard li proposa que s’emboliquin, però quan la Mònica no diu res, el Gerard li diu que era broma. Ja han tancat l’Institut, pel que significa que la festa comença pels Peripatètics. Les noies han acabat al lavabo de les noies, i el Gerard les segueix per continuar lligant amb la Tània. La Berta el fa fora, i la Tània li pregunta a la Mònica pel Gerard. Ella li diu que no en vol saber res, quan la Berta se n’adona que el lavabo està inundat, però acaben desistint quan veuen que està la porta tancada per dins. La Berta i la Mònica tornen a acabar al lavabo, i li està explicant el que li ha dit el Pol rient. Arriba el matí, i els Peripatètics. Els Peripatètics són a classe, bastant tocats per la mort de la Coralina, quan l’Eugeni i el Merlí arriben i els hi expliquen que la Coralina efectivament és morta, i que avui no hi hauran classes, però que ells es quedaran castigats a netejar tot. L’Eugeni marxa i el Merlí s’acomiada dels seus alumnes fins passat Nadal. Durant les vacances de Nadal, la Mònica queda amb la Berta per intercanviar-se regals.

### Tercera Temporada

**Walter Benjamin**

     Durant el primer dia del nou curs, la Mònica és la única que es fixa en que l'Iván ha començat a portar camisa. Al dia següent, desprès de classe, parla amb la Tània del Gabi, el nou professor, fins que arriba el Pol i deixa als dos amics parlar sols.

**Adam Smith**

     La Mònica fa de cangur del Nil per tal de que la Oksana pugui quedar amb el Joan. Però quan ella torna, perden de vista un moment al petit i desapareix. Les dos el busquen espantades, pensant el pitjor, i finalment la Oksana el troba. Al dia següent, quan veu que el Pol ignora a la Tània li diu d’anar a jugar a billar desprès de classe. Allà, la Mònica li explica el que va passar amb el Nil, i com es sent amb el Joan. Llavors queda amb ell per parlar. Els dos comenten el comportament de la Oksana i el Joan es llança per fer-li un petó. La Mònica, però, el rebutja i li diu que ja no sent el mateix.

**Albert Camus**

     Quan els Peripatètics comenten els comentaris del Merlí sobre la religió, la Mònica diu que tot i que ella no es creient, respecta la religió ja que sap que pot ajudar a molta gent.

**Karl Marx**

Mentre porten el sofa al parc, la Mònica li pregunta al Joan si el sofà és d’algú, però el Joan li diu que estava abandonat. Arriba la nit i comença la festa. La Oksana es queixa a la Mònica ja que la seva mare l’ha trucat per explicar-li tonteries del Nil que pot resoldre ella sola sense l’ajuda de l’Oksana. La festa acaba en una baralla entre els Peripatètics i un grup de joves que reclamen el seu sofà fins que arriba la policia i els Peripatètics marxen.

**Hannah Arendt**

La Mònica li diu al Gerard que li sap greu el que li ha passat. Llavors ella li demana si li pot deixar els deures de castellà ja que ella no els té, però el Gerard es nega. La Berta li pregunta si el Gerard ja no n’està enamorat, i la Mònica s’ho comença a creure. La Tània i la Mònica comenten l’actitud de la Oksana amb el Nil i la Mònica es queixa que a vegades se’n feia càrrec ella perquè la Oksana volia estar amb el Joan. Llavors la Tània li diu que almenys el Gerard està enamorat d’ella. La Mònica i el Gerard estàn al magatzem dibuixant els seus noms en la paret, i quan la Mònica li diu d’anar a prendre alguna cosa els dos sols, el Gerard li diu que no.

**Kierkegaard**

     El Merlí i l’Eugeni expliquen als Peripatètics que el Gerard ha patit un brot psicòtic induït pel cannabis i que està ingressat a l’hospital. Mentre els Peripatètics esperen al vestíbul a alguna notícia del Gerard, llavors el Marc reb una trucada de la seva mare dient que el Gerard rebrà l’alta a la nit.

**Thoreau**

     La Mònica li tira en cara al Joan que no hagi anat a veure al Gerard en tota la setama, però el Joan li diu que ella tampoc hi ha anat. Els alumnes es queixen de l’examen del Merlí i la Silvana els hi proposa que no es presentin al examen si tan injust el troben. Tots els alumnes estan d’acord en no fer l’examen, tots menys l’Oksana i el Marc, i els partidaris van al pati com a protesta. El Merlí arriba al pati i es troba als alumnes que li diuen que no faran l’examen. El Merlí els hi diu als alumnes que faran l’examen en tres dies, però que hi entraran 2 filòsofs en comptes d’un. La Mònica ha anat a veure al Gerard a casa, ja que està preocupada per ell. El Gerard li explica que s’haurà d’estar medicant durant un any i que no té clar què vol fer amb la seva vida. La Mònica li fa un petó al Gerard, però aquest li diu que no es veu capaç per tenir res amb ella ara mateix. Li acaba dient que no vol tornar a l’Institut. Acte seguit, la Mònica li explica al Joan que l’ha anat a veure, i li pregunta perquè ell no hi ha anat encara. El Joan li diu que no vol anar-hi, però la Mònica li diu que no li passa res al Gerard. El Joan li diu que ell ja té prou problemes a casa com per encara afegir al Gerard, però la Mònica marxa enfadada dient-li que no mereix els pares que té.

**Plotí**

     L’Iván li ofereix els seus apunts a la Berta, però aquesta li diu que no li fan falta, i l’intenta evitar. Quan l’Iván marxa, la Mònica li pregunta a la seva amiga per l’Iván, i li diu que no vol res amb ell i que cada dia està més pesat.

**Zygmunt Bauman**

     El Guimerà està fent tota mena de preparatius, ja que un tribunal vindrà a avaluar el centre per decidir si rebran una beca de 10.000€ per fer reformes. Els Peripatètics estaran amb la Silvana penjant cartells propagandístics sobre la guerra civil. Però quan el tribunal arriba a classe, la Silvana desapareix i reben sols a l’Eugeni amb el tribunal.

**Heidegger**

     El Merlí els hi explica als alumnes que el Joan no vindrà a classe ja que el seu pare s’està morint, i continua amb la classe explicant la mort i Heidegger. Els alumnes es queden bastant afligits al saber la notícia. El dia de l’enterro, tots els Peripatètics es presenten a l’Església per mostrar el seu suport al Joan.

**Hegel**

     L’Oliver és l’encarregat de presentar el nou filòsof als companys, amb el Gerard inclòs que ja ha tornat, Hegel, i el Merlí comença a explicar-lo. El Pol però, ja sap qui és i els hi explica a la classe que ha fet el treball de recerca sobre ell.

**Sant Agustí**

     La Mònica li pregunta a l’Oksana per l’Óscar, ja que sap que li va al darrere, però l’Oksana li explica que la seva prioritat és el Nil. La Mònica li recorda que també té dret a passar-s’ho bé, però l’Oksana li diu que no vol tornar a quedar amb nois sabent que deixa sol al Nil, que ja ho ha fet i no vol tornar-hi. El Bruno està explicant a tots els seus companys que ha tornat per quedar-se i que anirà de colònies amb ells. Tots s’alegren de la seva tornada però han d’anar marxant ja que tenen classe. Els Peripatètics estan parlant de les colònies a la classe de la Silvana. La Berta li pregunta quins professors vindran, i la Silvana els hi pregunta qui volen que vingui. És llavors quan ells li diuen que la volen allí que els hi diu que vindrà. Els alumnes són al sol parlant sobre les colònies. Diuen que la Silvana és molt bona professora i que els hi cau molt bé, però que no és el Merlí. A tots els ha ajudat en algun moment i és amb qui haurien d’anar de colònies, i proposen també al Gabi. El Merlí arriba a classe amb la Quima, i el Gabi, i els alumnes els hi diuen als dos que vinguin a les colònies. La Silvana passa pel passadís i veu l’escena on finalment els alumnes li diuen que vingui ell de colònies, i quan el Merlí accepta, els alumnes l’abracen i ho celebren.

## Relacions

### Ròmantiques

#### Joan

*Article Principal*: Joan i Mònica
    El Joan i la **Mònica** van estar sortint durant el primer trimestre de 2n de batxillerat, fins que la Mònica va tallar amb ell ja que tenien una relació tòxica en la que el Joan es sentia molt gelós del Guillem i es va tornar molt possessiu. En l'actualitat tornen a ser amics.